Trust (rhaglen deledu 2018)

de
Mae Trust yn gyfres deledu drama antur Americanaidd, a grëwyd gan Simon Beaufoy a gafodd ei ddarlledu am y tro cyntaf ar 25 Mawrth, 2018 ar y sianel deledu Americanaidd FX. Cafodd ei ddarlledu yn y Deyrnas Unedig gan BBC 2Danny Boyle’s John Paul Getty drama Trust to air on BBC2 adalwyd 29 Awst 2018 gyda'r darllediad cyntaf ar 12 Medi 2018. Mae'r tymor cyntaf yn un o 10 bennod, a ysgrifennwyd gan Beaufoy a'i gyfarwyddo gan Danny Boyle ac eraill. Maer storï wedi'i osod ym 1973 ac mae'n adrodd hanes herwgipio John Paul Getty III, un o aelodau'r teulu busnes olew Getty Oil, yn yr Eidal.

Cefndir
Mae'r Trust yn dilyn hynt a helynt un o deuluoedd cyfoethocaf ond mwyaf anhapus America, y teulu Getty. Dros gyfnod sylweddol o'r 20fed ganrif. Mae'r gyfres yn cychwyn ym 1973 gyda herwgipio John Paul Getty III, edling ffortiwn olew Getty, gan y maffia Eidalaidd yn Rhufain.

Cast a chymeriadau
Prif

Donald Sutherland fel J. Paul Getty
Hilary Swank fel Gail Getty
Harris Dickinson fel John Paul Getty III
Michael Esper fel John Paul Getty Jr
Luca Marinelli fel Primo
Hannah New fel Victoria
Giuseppe Battiston fel Bertolini
Sophie Winkleman fel Margot
Verónica Echegui fel Luciana
Francesco Colella fel Leonardo
Donatella Finocchiaro fel Regina
Giovanni D'Aleo fel Francesco
Nicola Rignanese fel Don Salvatore
Niccolò Senni fel Stephano "Fifty" Nizutto
Anna Chancellor fel Penelope Kittson
Amanda Drew fel Belinda
Andrea Arcangeli fel Angelo
Mauro Lamanna fel Dante
Silas Carson fel Bullimore
Jo Stone-Fewings fel Dennis
Laura Bellini fel Gisela Martine Zacher
Sarah Bellini fel Jutta Winklemann
Charlotte Riley fel Robina Lund
Brendan Fraser fel James Fletcher Chace

 Cylchol 

David Agranov fel J. Ronald Getty
David Bamber fel Bela Von Block
John Schwab fel Lang Jeffries
Norbert Leo Butz fel Gordon Getty
Kiersten Wareing fel Cockney Pauline 

Ymddangosiad arbennig

Filippo Valle fel George Getty
Lynda Boyd fel Jacqueline Getty
Bella Dayne fel Talitha Getty
Lucy Gentili fel Ariadne Getty
Rob Brydon fel Richard Nixon

Penodau

(Bydd yr adran hon yn cael ei ddiweddaru wrth i'r penodau cael eu darlledu am y tro cyntaf yng Nghymru)

Pennod RhifTeitlCyfarwyddwrAwdur1The House of GettyDanny BoyleSimon BeaufoyCrynodeb: Yn dilyn hunanladdiad George Getty, mae J. Paul Getty yn chwilio am etifedd i'w fusnes olew, Cwmni Olew Getty. Mae'n cwrdd â'i ŵyr J. Paul Getty III ac yn ei ddangos o gwmpas ei fusnes. Tra yn  yr Eidal, mae J. Paul Getty III yn cael ei herwgipio gan gangsters dan  arweiniad Primo.2Lone StarDanny BoyleBrian Fillis & Simon BeaufoyCrynodeb: Mae J. Paul Getty yn anfon ei bennaeth  ddiogelwch, James Fletcher Chace, i'r Eidal i ymchwilio i ddiflaniad J. Paul Getty III. Er mwyn sicrhau nad oes neb arall yn ei deulu yn cael eu herwgipio, mae J. Paul Getty yn rhoi bariau ar draws ffenestri ei blasty ac mae'n cynghori ei berthnasau i logi gwarchodwyr cyrff i'w hamddiffyn os ydynt  yn cael eu targedu.3La Dolce VitaDanny BoyleSimon BeaufoyCrynodeb: Cyn ei herwgipio, roedd J. Paul Getty III yn  mwynhau ei amser yn yr Eidal. Yn y presennol, mae Primo a'i gynghreiriaid yn clywed bod J. Paul Getty yn gwrthod talu'r pridwerth gan ei fod yn credu bod yr herwgipiad yn ffug. Mae Primo yn hysbysu ei ewythr Don Salvadore am ei blaniau, mae'r ewyrth cytuno i'w gynorthwyo.4That's All FolksDawn ShadforthSimon Beaufoy & John JacksonCrynodeb:5SilenzioDawn ShadforthAlice NutterCrynodeb:6John, Chapter 11Jonathan van TullekenSimon Beaufoy & Harriet BraunCrynodeb:7KodachromeJonathan van TullekenSimon Beaufoy & Brian FillisCrynodeb:8In the Name of the FatherEmanuele CrialeseSimon Beaufoy & John Jackson & Alice NutterCrynodeb:9White Car in a SnowstormSusanna WhiteAlice NutterCrynodeb:10ConsequencesSusanna WhiteSimon Beaufoy & Alice NutterCrynodeb:

 Cynhyrchiad 

Datblygiad
Ar 9 Mawrth, 2016, cyhoeddwyd bod FX wedi archebu cyfres ar gyfer y tymor cyntaf yn cynnwys deg pennod. Datblygwyd y gyfres yn FX oherwydd cytundeb "cip cyntaf" rhwng Danny Boyle a'r rhwydwaith. Disgwylid i Boyle gynhyrchu'r gyfres ochr yn ochr â Simon Beaufoy a Christian Colson. Disgwylid i Beaufoy hefyd ysgrifennu'r gyfres a disgwylid i Boyle gyfarwyddo. Mae'r cwmnïau cynhyrchu cysylltiedig â'r gyfres yn cynnwys FX Productions, Cloud Eight Films, Decibel Films, a Snicket Films Limited.

Castio
Ym mis Ebrill 2017, cyhoeddwyd bod Donald Sutherland a Hilary Swank wedi ymuno â'r prif gast yn rolau J. Paul Getty a Gail Getty. Ar Fai 15, 2017, dywedwyd bod Harris Dickinson wedi cael ei gastio i chware'r brif ran - John Paul Getty III. Ym mis Mehefin 2017, ymunodd Brendan Fraser a Michael Esper â'r cynhyrchiad fel cymeriadau rheolaidd y gyfres yn chware rannau James Fletcher Chace a John Paul Getty II. Yn ogystal, cyhoeddwyd bod Veronica Echegui wedi cael ei chastio ar gyfer rôl achlysurol. Ar 14 Gorffennaf, 2017, cyhoeddwyd bod Hannah New wedi ymuno â'r cast fel cymeriad rheolaidd. Rhoddwyd rôl ymddangosiad arbennig i'r comedïwr o Faglan, Rob Brydon yn chware ran Arlywydd yr Unol Daleithiau Richard Nixon.

Ffilmio
Cychwynwyd ffilmio'r gyfres yn Rhufain yn 2017.

Rhyddhau
Dadleuon
Ar 16 Mawrth, 2018, adroddwyd bod Ariadne Getty, chwaer John Paul Getty III, yn ystyried camau cyfreithiol yn erbyn FX a chynhyrchwyr y gyfres. Rhyddhaodd ei chyfreithiwr, Martin Singer, ddatganiad yn galw'r gyfres yn "bortread ffug, gwyllt, cyffrogarol" o’r teulu Getty. Dywedodd "Mae'n eironig eich bod wedi enwi eich cyfres deledu yn ''trust'' (ymddiriedaeth). Teitl mwy addas byddid ''Celwydd'' neu ''diffyg ymddiriedaeth''. Hawliodd bod y stori yn difenwi'r teulu Getty trwy honni bod aelodau o'r teulu wedi bod yn rhan o'r cynllwyn herwgipio. Honiad enllibus a chamarweiniol, yn ôl y cyfreithiwr, sydd yn difenwi’r teulu trwy wneud honiad ffug eu bod wedi bod yn rhan o drosedd difrifol.

Mewn ymateb i'r feirniadaeth dywedodd Simon Beaufoy bod ei benderfyniad i ddarlunio Getty fel un oedd a rhan yn y cynllwyn yn cael ei gyfiawnhau gan ei ymchwil i'r mater. Er nad oes un o'r bywgraffiadau yn datgan hyn yn glir, dwedodd bod darllen rhwng llinellau cofiant Charles Fox Uncommon Youth, yn awgrymu'n gryf bod Paul III, mewn gwirionedd, wedi herwgipio ei hun." Yn ôl ei theori, aeth y plan allan o reolaeth Paul pan wrthododd ei daid i dalu'r pridwerth, gan achosi i nifer o'r man droseddwyr oedd yn rhan o'r cynllwyn gwreiddiol, i werthu eu diddordeb i syndicâd maffia didostur..

Cyfres newydd
Wrth drafod y gyfres mewn cynhadledd i feirniaid teledu ar 5 Ionawr, 2018,dywedodd Simon Beaufoy bod cynlluniau rhagarweiniol ar y gweill i greu ail gyfres. Roedd yn hoffi'r syniad o gyfres sy'n mynd 'nol i'r 1930au i ddarganfod sut y daeth John Paul Getty I yn berson eithriadol gyda thwll enfawr yn ei enaid. Mynegodd ei falchder efo'r derbyniad cafodd y gyfres gyntaf a dywedodd bod ganddo ddiddordeb mewn dychwelyd am gyfresi olynol.

Cyfeiriadau

Dolenni allanol

Trust ar IMDb

Categori:Herwgipiadau
Categori:Rhaglenni teledu drama
Categori:Rhaglenni teledu Americanaidd
Categori:Teulu Getty
Categori:Rhaglenni teledu Saesneg o'r Unol Daleithiau